**LĒMUMS**

Liepājā

|  |  |
| --- | --- |
| 2024. gada 21. martā |  Nr.93/3(prot. Nr.3, 21.§) |

Par sadarbības līguma slēgšanu

Liepājas valstspilsētas pašvaldībā ir saņemts biedrības “Sabiedrība par atklātību – Delna” un biedrības “Radi Vidi Pats” lūgums uzsākt sadarbību ar Liepājas valstspilsētas pašvaldību, lai vecinātu labu pārvaldību, atklātību un sabiedrības iesaisti projektu īstenošanas un publisko iepirkumu jomās, piemērojot integritātes pakta principus. Lai īstenotu sadarbību, ir nepieciešams noslēgt sadarbības līgumu projekta “Priekšizpētes izstrāde Liepājas valstspilsētas pašvaldības projektam “Gaisa piesārņojuma samazināšanas pasākumu īstenošana, izveidojot Liepājas Ziemeļu priekšpilsētas (Laumas apkaimes) publiskās ārtelpas zaļo infrastruktūru”” īstenošanas ietvaros.

Ņemot vērā iepriekš minēto, pamatojoties uz Pašvaldību likuma 51. pantu,Liepājas valstspilsētas un Dienvidkurzemes novada attīstības programmas 2022.-2027. gadam stratēģiskās daļas prioritāti “Atvērta pārvaldība un saikņu stiprināšana starp pašvaldību, uzņēmējiem, nevalstiskajām organizācijām un iedzīvotājiem” un izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Noslēgt sadarbības līgumu (pielikumā) ar biedrību “Sabiedrība par atklātību – Delna” un biedrību “Radi Vidi Pats” par sadarbību labas pārvaldības principu piemērošanā (turpmāk – sadarbības līgums).

2. Pilnvarot Liepājas valstspilsētas pašvaldības izpilddirektoru Liepājas Centrālās administrācijas personā parakstīt lēmuma 1. punktā minēto sadarbības līgumu, kā arī sadarbības līguma darbības laikā un nepieciešamības gadījumā izdarīt nebūtiskus grozījumus tajā.

3. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Juridiskajai daļai, Vides, veselības un sabiedrības līdzdalības daļai, Domes priekšsēdētāja vietnieka birojam |